b'\n_START_ARTICLE_\nAcre (elv)\n_START_SECTION_\nHistorie\n_START_PARAGRAPH_\nOmr\xc3\xa5det ble bosatt av peruvianere mellom 1870 og 1878, men ble invadert av brasilianske gummisankere i l\xc3\xb8pet av det neste ti\xc3\xa5ret (under gummiboomen) og leverte gummi til markedene i Iquitos, Manaus og Bel\xc3\xa9m. I 1899 etablerte den bolivianske regjeringen en tollstasjon i Puerto Alonso ved Acreelva, for innkreving av eksportavgifter p\xc3\xa5 gummi. Dette f\xc3\xb8rte til en konflikt med de brasilianske nybyggerne, og endte til slutt med en grensekonflikt mellom de to republikkene. I juli 1899 erkl\xc3\xa6rte nybyggerne, kalt acreanos, sin uavhengighet og opprettet sin egen republikk, men i mars \xc3\xa5ret etter ble de tvunget til \xc3\xa5 underkaste seg Brasil. Den forekom diverse uro fram til Brasil bestemte seg for \xc3\xa5 okkupere Puerto Alonso med en milit\xc3\xa6r styrke. Grensekonflikten ble til slutt l\xc3\xb8st ved Petropolis-avtalen 17. november 1903, hvor Brasil kj\xc3\xb8pte de gummiproduserende omr\xc3\xa5dene s\xc3\xb8r til rundt den niende breddegrad.'